
CONTRACTE SERVEI RECOLLIDA DE SERVEI DE GESTIÓ I RECOLLIDA DE MOBLES I ESTRIS VELLS DIPOSITATS A L’ESPAI PÚBLIC (30_2021_CNT)


Calafell, (última signatura electrònica)


REUNITS


D’una part, el senyor ARON MARCOS FERNANDEZ, Tinent d’Alcalde d’Ecologia Urbana i Seguretat, en nom i representació de l’AJUNTAMENT DE CALAFELL amb CIF P4303700A, en virtut de la competència que li ha estat delegada pel decret d’Alcaldia núm. 2019/3233 de data 19 de juny de 2019 i assistit pel Secretari de la Corporació, Sr. Alexandre Pallarés Cervilla.

I de l'altra, el senyor xxx amb DNI núm. xxx en nom i representació de l'empresa SAICA NATUR SL amb NIF B-50616416, amb domicili a efectes de notificacions a Carretera La Selva a Vilallonga del Camp, km 1,1, de Villalonga del Camp.


ANTECEDENTS ADMINISTRATIUS


Primer.- La Junta de Govern Local de data 27 de setembre de 2021 va aprovar l’expedient de contractació i dels plecs de clàusules econòmiques administratives particulars i plec tècnic que havien de regir la contractació del servei de gestió i recollida de mobles i estris vells dipositats a l’espai públic (30/2021 CNT), per procediment obert, els quals regulen la contractació i formen part íntegra del present contracte, s’acompanya certificat com annex núm. 1 del contracte.

Segon.- La Junta de Govern Local de data 29 novembre de 2021 va adjudicar el contracte a l’empresa de SAICA NATUR SL amb NIF B-50616416, segons còpia del certificat que s’adjunta com annex núm. 2.

Tercer.- L’adjudicatari ha presentat la garantia definitiva per mitjà de transferència per import de 9.000,92 € (NOU MIL EUROS AMB NORANTA-DOS CÈNTIMS) s’acompanya carta de pagament de la garantia com annex núm. 3.

Quart.- El tipus de contracte és de serveis segons estableix l’article 17 de la LCSP 9/2017.

Cinquè.- Per garantir contractualment la prestació del subministrament a l’empara de la legislació esmentada, ambdues parts resolen celebrar el present contracte, de conformitat amb les següents:


	CLÀUSULES


1.- Objecte del contracte

Codi CPV: 

90513000-6 Servei de tractament de deixalles i residus no perillosos.

Descripció: 

Servei de gestió (tractament) dels residus de voluminosos i matalassos, procedents de la recollida de mobles i estris vells dipositats a l’espai públic dins el terme municipal de Calafell.

A Calafell el contracte programa amb l’empresa municipal CEMSSA de recollida i transport dels residus municipals assimilables a domèstics contempla la recollida segregada dels voluminosos dipositats al carrer un dia determinat a cada barri i el seu trasllat a una planta de tractament o gestió. Per tant, la gestió no és objecte del contracte de recollida i transport i aquest servei s'ha de licitar al no disposar l'Ajuntament d’instal·lacions de tractament.

D'acord amb el Reial Decret 210/2018, de 6 d'abril, pel qual s'aprova el Programa de. Prevenció i Gestió de Residus i Recursos de Catalunya (PRECAT20) l'objectiu del contracte és establir les condicions tècniques que permetin dur a terme el servei de tractament dels residus voluminosos que es recullen en el terme municipal de Calafell potenciant el valor dels residus com a recursos per a l'obtenció de materials que es puguin integrar de nou en els processos productius i contribuir, així, a reduir l'impacte global de l'economia productiva i fomentar l’economia circular.

S’acompanya com annex núm. 4 el plec de clàusules tècniques el qual en forma part íntegra del present contracte.

S’acompanya com annex núm. 5 la proposta econòmica i certificat código de gestor E-57.93, de segregació ,qualitat i naturalesa dels residus d’entrada codi LER 200301 i LER 200307 que permet o facilita les operacions posteriors el Catàleg de Residus de Catalunya està operació de valorització està definida com R1201 i tècnica presentada per SAICA NATUR SL.

2.- Preu

El preu del contracte és per un preu de tractament €/t.103€ IVA exclòs, Matalassos: preu tractament 15€/unitat IVA exclòs, per un termini de contracte de 15 mesos, així mateix l’empresa aporta certificat de vies de gestió de residus autoritzada R1201. Import màxim de 235.110,13€ IVA inclòs. Partida pressupostària 2021-500/1621/2270003 Cont. serv.transp. i residus 

Informe de fiscalització_conformitat favorable 1234_21

	2021 (28-31 desembre)
	46.064,13.-€ IVA inclòs

	2022
	189.046,00.-€ IVA inclòs

	TOTAL
	235.110,13€ IVA INCLÒS.



    Aplicació pressupostària 500/1621/2270003 Contrac. serv. transp. gest. Res. 

3.- Finançament

El contractista percebrà l’import subministrament per màxim de licitació de 235.110,13 € IVA INCLÒS. Informe de fiscalització_conformitat favorable 1234_21, Partida pressupostària 2021-500/1621/2270003. 

4.-Termini i lloc de subministrament:

La prestació del servei s'efectuarà durant un període de 15 mesos, o fins que la dotació econòmica prevista s’exhaureixi. És a dir, en cas que la consignació prevista per cada exercici pressupostari s’esgoti abans de la data prevista de finalització, degut a l’increment dels residus gestionats, aquest contracte quedarà extingit i caldrà iniciar una nova licitació. El motiu de preveure una durada només de 15 mesos està motivada en el fet que és la primera vegada que es licita aquest servei i es desconeixen les possibles incidències o problemàtiques que es poden generar. És per aquest motiu, que per prudència, s’ha optat per preveure una durada fins la finalització de la temporada alta de l’any vinent, analitzar el funcionament del servei i així poder dimensionar-lo correctament de cara a una futura licitació per una execució de durada superior.

No hi ha possibilitat de pròrroga.

5.- Facturació i pagament

El contractista tindrà dret a percebre l’import del servei segons contempla el plec de clàusules administratives que en forma part íntegra del contracte.

En relació al pagament de les factures del servei de referència i segons contempla 198.2 LCSP, es podran fer pagaments a compte, segons certificacions del Director del projecte, en les que s’indiquin les accions realitzades.

El pagament a l'empresa contractista s'efectuarà contra presentació de factura expedida d'acord amb la normativa vigent sobre factura electrònica, en els terminis i les condicions establertes en l'article 198 de la LCSP.

D'acord amb el que estableix la Llei 25/2013, de 27 de desembre, d'impuls de la factura electrònica i creació del registre comptable de factures en el sector públic, les factures s'han de signar amb signatura avançada basada en un certificat reconegut, i han d'incloure, necessàriament, el número d'expedient de contractació.

El format de la factura electrònica i signatura s'han d'ajustar al que disposa l'annex 1 de l'Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l'àmbit de l'administració de la Generalitat de Catalunya i el sector públic que en depèn.

La plataforma e.FACT és el punt general d'entrada de factures electròniques de l'Administració de la Generalitat de Catalunya i del seu Sector Públic.

Les dades identificatives de l'òrgan administratiu amb competències en matèria de comptabilitat pública, de l'òrgan de contractació i del destinatari, que l'empresa contractista haurà de fer constar en les factures corresponents li seran comunicades a l’adjudicatari :

CODI DIR_ Medi Ambient_facturació

El departament de MediAmbient facilitarà els codis DIR per la facturació electrònica:

Àrea gestora
Unitat tramitadora 
Oficina comptable.

El seguiment de l'estat de les factures es podrà consultar a la web del Departament de la Vicepresidència i d'Economia i Hisenda a l'apartat de Tresoreria i Pagaments (consulta de l'estat de factures i pagaments de documents), a partir de l'endemà del registre de la factura.

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials.

L'empresa contractista podrà prestar el servei amb major celeritat de l'establerta en el contracte. Tanmateix, no tindrà dret a percebre en cada any, qualsevol que sigui l'import del què s'ha executat o de les certificacions expedides, major quantitat que la consignada a l'anualitat corresponent, afectada pel coeficient d'adjudicació.

L'empresa contractista podrà transmetre els drets de cobrament en els termes i condicions establerts en l'article 200 de la LCSP.

6.- Revisió de preus

No s’aplicarà revisió de preus en aquest contracte.

7.- Causes de resolució del contracte

Són causes de resolució del contracte les següents:


a) La mort o incapacitat sobrevinguda del contractista individual o l'extinció de la personalitat jurídica de la societat contractista, sense perjudici del que preveu l'article 98 relatiu a la successió del contractista.

b) La declaració de concurs o la declaració d'insolvència en qualsevol altre procediment.

c) El mutu acord entre l'Administració i el contractista.

d) La demora en el compliment dels terminis per part del contractista.

e) La demora en el pagament per part de l'Administració per un termini superior a sis mesos.

f) L'incompliment de l'obligació principal del contracte, així com l'incompliment de les obligacions essencials qualificades com a tals en aquest plec.

g) L'impossibilitat d'executar la prestació en els termes inicialment pactats, quan no sigui possible modificar el contracte d'acord amb els articles 204 i 205 de la LCSP; o quan, donant-se les circumstàncies establertes en l'article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l'IVA.

h) El desistiment abans de la iniciació del subministrament o la suspensió de la iniciació del subministrament per causa imputable a l'Administració per un termini superior a quatre mesos a partir de la data assenyalada en el contracte per al lliurament.

i) El desistiment una vegada iniciada l'execució del subministrament o la suspensió del subministrament per un termini superior a vuit mesos acordada per l'Administració.

j) L'impagament, durant l'execució del contracte, dels salaris per part del contractista als treballadors que estiguessin participant en la mateixa, o l'incompliment de les condicions establertes en els Convenis col·lectius en vigor per a aquests treballadors durant l'execució del contracte.

L'aplicació i els efectes d'aquestes causes de resolució són les que s'estableixin en els articles 212, 213 i 307 de la LCSP.

En tots els casos, la resolució del contracte es durà a terme seguint el procediment establert en l'article 191 de la LCSP i en l'article 109 del RGLCAP.

8.- Modificació del contracte

El contracte només es pot modificar per raons d'interès públic, en els casos i en la forma que s'especifiquen en aquesta clàusula i de conformitat amb el que es preveu en els articles 203 a 207 de la LCSP.

Modificacions previstes:

Els supòsits de modificació previstos es contenen a l’apartat N del quadre annex del plec de prescripcions administratives que regula la contractació.

La modificació del contracte es durà a terme en el/s supòsit/s, amb les condicions, l'abast i els límits que es detallen en aquesta clàusula i d'acord amb el procediment següent:

· L’informe justificatiu del responsable de contracte en el que es manifesti la necessitat de procedir a realitzar la modificació del contracte.

· La compareixença de l’adjudicatari del servei en que manifesta haver estat informat de l’abast d’aquests nous treballs i manifestant, en el seu cas, la seva conformitat.

· L’informe Jurídic del servei de contractació manifestant, en el seu cas, la seva procedència.

· La resolució de l’Òrgan de Contractació acordant la modificació del contracte, amb validació pressupostària.

· La formalització de la modificació contractual.

· La modificació es publicarà al Perfil del contractant juntament amb la seva justificació.

Les modificacions que s’acordin seran obligatòries pel contractista.

La modificació no podrà excedir del 20% del preu inicial del contracte, i no pot alterar la naturalesa global del contracte.

En cap cas la modificació del contracte podrà suposar l'establiment de nous preus unitaris no previstos en el contracte.

D'acord amb la disposició addicional primera de la Llei 5/2017, de mesures, es podrà modificar el contracte amb motiu de l'aplicació de les mesures d'estabilitat pressupostària que corresponguin.

Modificacions no previstes

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l'article 205 de la LCSP, de conformitat amb el procediment regulat en l'article 191 de la LCSP i amb les particularitats previstes en l'article 207 de la LCSP.

Aquestes modificacions són obligatòries per a l'empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s'acordarà per l'òrgan de contractació amb la conformitat prèvia per escrit de l'empresa contractista; en cas contrari, el contracte es resoldrà d'acord amb la causa prevista en l'article 211.1.g) de la LCSP.

9.- Penalització per incompliment de terminis.

Si l'empresa contractista incorregués en demora respecte del compliment dels terminis total o parcials, per causes que li siguin imputables, l'Administració podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 i següents de la LCSP.

L'Administració tindrà la mateixa facultat si l'empresa contractista incompleix parcialment, per causes que li siguin imputables, l'execució de les prestacions definides en el contracte.

Si el retard respecte al compliment dels terminis fos produït per motius no imputables a l'empresa contractista i aquesta ofereix complir si se li amplia el termini inicial d'execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l'empresa contractista no requerirà intimació prèvia per part de l'Administració.

En cas de compliment defectuós de la prestació objecte del contracte, o d'incompliment dels compromisos assumits per l'empresa o les empreses contractistes o de les condicions especials d'execució establertes en la clàusula dinovena d'aquest plec es podrà acordar la imposició de les penalitats següents:

· Penalitat diària en la proporció de 150,00.-€.

En cas d'incompliment de les obligacions en matèria mediambiental, social o laboral a què es refereix la clàusula vintena d'aquest plec, s'imposaran les penalitats següents:

· Multa de fins a un 10 per 100 del preu del contracte, entès com a import d'adjudicació o del pressupost base de licitació.

En cas d'incompliment de l'obligació de l'empresa contractista de remetre relació detallada de subcontractistes o subministradors i justificant de compliment dels pagaments, prevista en la clàusula trenta-quatrena d'aquest plec, es podran imposar les penalitats, de les quals respondrà la garantia definitiva, següents:

· Multa de fins a un 10 per 100 del preu del contracte, entès com a import d'adjudicació o del pressupost base de licitació.

Els imports de les penalitats que s'imposin es faran efectius mitjançant la deducció de les quantitats que, en concepte de pagament total o parcial, s'hagin d'abonar a l'empresa contractista o sobre la garantia que, si s'escau, s'hagués constituït, quan no es puguin deduir dels pagaments esmentats.


En els supòsits d'incompliment parcial o compliment defectuós o de demora en l'execució en què no estigui prevista penalitat o en què estant-ho la mateixa no cobrís els danys causats a l’Ajuntament de Calafell, aquest exigirà al contractista la indemnització per danys i perjudicis.

10.- Despeses a càrrec del contractista.

El contractista ve obligat al pagament de les despeses, drets i fiscalitat de tota classe que s’ocasioni per raó d’aquest contracte.

11.- Règim jurídic

El contractista dóna la seva conformitat a aquest document i als annexos que s'acompanyen, signant un exemplar dels mateixos i se sotmet, per tot allò que no es trobi establert a la Llei 9/2017, de 8 de novembre de la Llei de Contractes del Sector Públic i el Reial Decret 1098/01, de 12 d’octubre, pel qual s’aprova el Reglament general de la Llei de Contractes i administracions públiques que preveu les disposicions en matèria de contractació i restant legislació administrativa i, en el seu defecte, les normes de dret privat que siguin aplicables.

12.- Naturalesa del contracte i jurisdicció competent

Aquest contracte té naturalesa administrativa i totes les qüestions i divergències que puguin sorgir, hauran de ser resoltes en via administrativa o per la jurisdicció contenciosa administrativa. 

Llegit aquest document, en prova i testimoniatge de conformitat amb el mateix, signen ambdues parts en presència del Secretari, al lloc i data al principi indicats.





			l.    
El Tinent d’alcalde d’Ecologia Urbana i Seguretat                              El Contractista,                                 
									

                                                                                            		SAICA NATUR SL  

